42. ΝΟΜΟΘΕΤ. ΔΙΑΤΑΓΜΑ υπ’ αριθ. 267 της 9/9 Ιαν. 1974 (ΦΕΚ Α΄2) Περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας. ΄Αρθρ.1.-1-2.(Αφεώρα σύστασιν θέσεως Υπουργού άνευ χαρτοφυλακείου. Βλ. ήδη άρθρ. 13 και 20 Νόμ. 400/1976, κατωτ. αριθ. 51).  3.Από της ισχύος του παρόντος καταργείται το Υπουργείον Ενεργείας. ΄Απασαι αι παρ’ αυτώ Υπηρεσίαι και θέσεις μετά του υπηρετούντος εις αυτάς προσωπικού, μεταφέρονται εις το Υπουργείον Βιομηχανίας. Δια του παρόντος συνιστάται μία θέσις Υφυπουργού παρά τω Υπουργείω Βιομηχανίας. Κατά τα λοιπά ισχύουν αι εξουσιοδοτήσεις του άρθρ. 45 του Ν. Δ. 175/1973.  ΄Αρθρ.2.-(Μεταβατική διάταξις). ΄Αρθρ.3.-1.Αι Γενικαί Γραμματείαι Πρωθυπουργού και Δημοσίας Διοικήσεως λειτουργούν εφεξής ως Γενικαί διευθύνσεις, αι δε θέσεις του γενικού Γραμματέως Πρωθυπουργού, του Αναπληρωτού Γενικού Γραμματέως Πρωθυπουργού και Γενικού Γραμματέως Δημοσίας Διοικήσεως καταργούνται.  2.Η παρά τη τέως Γενική Γραμματεία Πρωθυπουργού Γενική Διεύθυνσις Κυβερνητικής Δράσεως καταργείται. Αι λοιπαί παρ’ αυτή Γενικαί Διευθύνσεις καταργούνται ως τοιαύται, απολυομένων των κατεχόντων θέσεις Γενικών Διευθυντών , αι εν αυταίς δε Διευθύνσεις και Γραφεία υπάγονται απ’ ευθείας εις την συνιστωμένην  ως άνω Γενικήν Διεύθυνσιν Γραφείου Πρωθυπουργού.  3.΄Οπου εν τη κειμένη νομοθεσία αναφέρονται αι ανωτέρω καταργούμεναι Γενικαί Γραμματείαι νοούνται εφεξής δια την εφαρμογήν αυτής αι δια του παρόντος συνιστώμεναι αντίστοιχοι Γενικαί Διευθύνσεις.  ΄Αρθρ.4.-(Αντικαθίσταται η παρ. 6 του άρθρ. 7 του Ν. Δ. 175/1973, ανωτ. αριθ. 39).  ΄Αρθρ.5.-1.Συνιστώνται: α)Μία θέσις μετακλητού υπαλλήλου επί 1ω βαθμώ, Γενικού Διευθυντού, ως Προϊσταμένου της Γενικής Διευθύνσεως γραφείου Πρωθυπουργού και μία θέσις μετακλητού υπαλλήλου επί 1ω βαθμώ, Αναπληρωτού Γενικού Διευθυντού παρά τη αυτή Γενική Διευθύνσει, β)μία θέσις μετακλητού υπαλλήλου επί 1ω βαθμώ παρά τη Γενική Γραμματεία Τύπου και Πληροφοριών και γ)μία θέσις μετακλητού υπαλλήλου επί 1ω βαθμώ παρά τη Γραμματεία του Υπουργικού Συμβουλίου. 2.Αι πάσης φύσεως οργανικαί θέσεις της καταργουμένης Γενικής Διευθύνσεως Κυβερνητικής Δράσεως καταργούνται. Οι μόνιμοι τακτικοί δημόσιοι υπάλληλοι Κλάδων Α1 και Β1 Διοικητικού και Κλάδου Γ1 Κλητήρων υπάγονται εις το Υπουργείον Συντονισμού και Προγραμματισμού, καταλαμβάνουν δε, αναλόγως της μεταξύ των αρχαιότητος, υπαρχούσας κενάς οργανικάς ομοιοβάθμους θέσεις, οι δε λοιποί παραμένουν ως υπεράριθμοι, καταλαμβάνοντες, επί τη βάσει ωσαύτως της μεταξύ των αρχαιότητος, τας κενουμένας ή τυχόν συνιστωμένας ομοιοβάθμους θέσεις. Η αρχαιότης των ανωτέρω, εν σχέσει προς την των υπηρετούντων ήδη εις το Υπουργείον Συντονισμού και Προγραμματισμού ομοιοβάθμων των καθορίζεται επί τη βάσει της εν τω κατεχομένω βαθμώ αρχαιότητος αυτών. Οι εις την ανωτέρω Γενικήν Διεύθυνσιν απεσπασμένοι, πλήν  των υπηρετούντων εις την Γραμματείαν Υπουργικού Συμβουλίου, επανέρχονται αυτοδικαίως εις τας εξ ών απεσπάσθησαν θέσεις. Πάντες οι μη υπαγόμενοι εις τας ανωτέρω ρυθμίσεις απολύονται αυτοδικαίως άνευ οιασδήποτε αποζημιώσεως. Ειδικώς οι υπηρετούντες  κατά την  δημοσίευσιν  του παρόντος (Αντί των σελ. 84, 05(γ)-84,24(β) Σελ. 84,05(δ) Τεύχος 612- Σελ. 21 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.38-42 μόνιμοι υπάλληλοι της καταργουμένης Γενικής Διευθύνσεως Κυβερνητικής Δράσεως εις την Γραμματείαν του Υπουργικού Συμβουλίου, μεταφέρονται εις την Γραμματείαν του Υπουργικού Συμβουλίου, συνιστωμένων ισαρίθμων θέσεων. Μέχρις εκδόσεως του κατ’ άρθρ. 29 του Ν. Δ. 175/1973 Π. Δ/τος η Γενική Διεύθυνσις Γραφείου Πρωθυπουργού είναι αρμοδία και δια τα της εν γένει υπηρεσιακής καταστάσεως του προσωπικού της Γραμματείας Υπουργικού Συμβουλίου.  ΄Αρθρ.6.-Η Κεντρική Υπηρεσία Πληροφοριών (Κ.Υ.Π.) υπάγεται απ’ ευθείας εις τον Πρωθυπουργόν, διεπομένη υπό των περί αυτής ισχυουσών διατάξεων (Ν. Δ. 380/1969, ως ετροποποιήθη και συνεπληρώθη υπό των Ν. Δ. 571/1970 και 1029/1971) και των κατ’ εξουσιοδότησιν τούτων εκδοθεισών κανονιστικών πράξεων. Το Ν. Π. Δ. 5/1973 καταργείται.  ΄Αρθρο.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 